פרנסיסקו דה גויה

**פרנסיסקו חוסה דה גויה אי לוסיאנטס** (בספרדית: **Francisco José de Goya y Lucientes**; ) היה צייר ואמן הדפס ספרדי.

## ביוגרפיה
גויה נולד בפואנדטודוס (Fuendetodos) שליד סרגוסה וחי את רוב חייו במדריד. בגיל 14 היה שולייתו של אחד מחבריו האמנים של אביו. לאחר זמן נעשה עוזרו של פרנסיסקו באיו, צייר החצר במדריד. ב-1771 נסע גויה להשתלם באיטליה, ובאותה שנה החל ליצור פרסקות בבזיליקת אל פּילאר בסרגוסה. ב-1773 נשא לאישה את אחותו של באיו, יוזפה.

בשנת 1775 החל גויה לתכנן שורה של שטיחי קיר עבור משפחת המלוכה הספרדית, ובמשך 17 השנים הבאות יצר למעלה מ-50 ציורים שנועדו לשמש דגם למטרה זו. הציורים עסקו בחיי האצולה והעם ונטו לריאליזם. ב-1780 נבחר לאקדמיה המלכותית, והפך לצייר החצר של המלך קרלוס השלישי. לאחר מותו של קרלוס ובזמן שלטונו של קרלוס הרביעי היה גויה לצייר החצר הראשי ולמפורסם ביותר מכל ציירי ספרד. ציוריו של גויה התאפיינו בביקורת כלפי משפחת המלוכה. בתמונת פורטרט של משפחת המלוכה הוא צייר את קרלוס הרביעי ואת אשתו מריה לואיזה באופן לא מחמיא ולא ניסה לעדן את דמותה הגסה של המלכה. מבקר אמנות צרפתי מאותה תקופה העיר שהמלך והמלכה נראים בתמונה של גויה כמו "האופה מפינת הרחוב ואשתו לאחר שזכו בלוטו".

ב-1792 גויה לקה בחירשות (כיום סבורים שהסיבה לכך נעוצה בהרעלת עופרת מהצבעים שבהם השתמש). בתקופת החלמתו הממושכת הוא פנה לסדרת ציורים קטנים וביקורתיים, ברישום ובתחריטי נחושת. ב-1799 הוא הוציא לאור 80 תחריטים בשם "לוס קאפריצ'וס", שבהם תיאר "את מעשי האיוולת והטיפשות הרבים מספור, ומעשי המרמה והשקר שההרגל, הבורות והאינטרס האישי הפכו לדבר שבשגרה". התחריטים הוחרמו לאחר כמה ימים מפאת חשש השלטונות מביקורתו של גויה, והוא חי כמה שנים תחת איום האינקוויזיציה עד שלבסוף מסר את התחריטים לידי המלך.

לאחר שהחלים גויה ממחלתו פרשה עליו את חסותה הדוכסית מאלבה. שניים מהדיוקנים המוצלחים ביותר שצייר גויה ב-1795 וב-1797 מתארים את הדוכסית היפה שיש הסבורים שהייתה עבור האמן לא רק פטרונית אלא גם מאהבת. הדוכסית מאלבה לבושה בשמלת תחרה לבנה בפורטרט הראשון ובשמלה שחורה בפורטרט השני, לאות אבל על מות הדוכס, כאשר גויה הוזמן לבלות כמה חדשים באחוזתה שבדרום ספרד. באותו ציור הדוכסית עונדת שתי טבעות: באחת רשום "אלבה" ובשנייה "גויה" והיא מצביעה בידה למטה על החול היכן שרשום "solo Goya" ("רק גויה").

בשנת 1800 צייר גויה שתיים מיצירותיו המפורסמות ביותר: המאחה הלבושה והמאחה העירומה. בניגוד לדיעה הרווחת, אין זו דמותה של הדוכסית מאלבה אלא אחת מפילגשי ארמון המלוכה. עירום כפי שהופיע ב"מאחה העירומה" היה נדיר ולא מקובל באמנות הספרדית בתקופה שבה צויר. האינקוויזיציה חקרה את גויה בשל כך, ולא הענישה אותו. גויה תיעב את האינקוויזיציה ותיאר אותה בצורה בוטה מספר פעמים, כגון בציור בית הדין של האינקוויזיציה שצויר בין השנים בין השנים 1812–1819.

ב-1808 פלשו לספרד הכוחות הצרפתיים בראשות נפוליאון בונפרטה והדיחו את קרלוס הרביעי מכס המלכות. גויה נשאר צייר החצר, ותיאר את זוועות "מלחמת חצי האי" בתחריטים וביצירות "שניים במאי" ו"שלושה במאי". ב-1814 חזרו הספרדים לשלטון ופרננדו השביעי הניח לגויה לשמור על מקומו בחצר המלוכה.

בתקופת שלטון הדיכוי של פרננדו צייר גויה ציורים דתיים מאוד, ומצד שני תחריטים המגלים ציניות, פסימיות וייאוש. בעקבות התנגדותו לשלטון נאלץ לגלות מספרד ב-1824 ועקר לבורדו שבצרפת.

גויה קידם את התפתחות הציור לוויתור על פרטים וקווי מתאר לשם הדגשת צורה ואופי בעזרת אור וצל, מתוך שימוש מועט בצבעים. הוא הקדים בכך את האימפרסיוניסטים. לציוריו הייתה השפעה רבה על כמה מהתנועות החדשות בציור שבאו אחריו, ובמיוחד על מאנה.

## גלריה

קובץ:Francisco de Goya, Saturno devorando a su hijo (1819-1823).jpg|"סטורן טורף אחד מבניו", מתוך סדרת "הציורים השחורים" של גויה.
קובץ:Museo del Prado - Goya - Caprichos - No. 43 - El sueño de la razon produce monstruos.jpg|"תרדמת התבונה מולידה מפלצות" (El sueño de la razon produce monstruos). בין המפלצות המקיפות את האיש הישן מצויר שונר איברי הרובץ לימינו של החולם.
File:Courtyard with Lunatics by Goya 1794.jpg|חצר המשוגעים
File:Sacrificio a Pan.jpg|הקרבן לאל פאן 1771
File:Josefa Bayeu Francisco De Goya y Lucientes.jpg|דיוקן של יוספה באיו
File:Caza con reclamo.jpg||בית בפרסום (1775)
File:El Quitasol (Goya).jpg|*השמשייה*, 1777
File:Goya - The Garroted Man.jpg|thumb|140px|*האיש הקשור*
קובץ:Bodegón con costillas y cabeza de cordero por Francisco de Goya.jpg|טבע דומם עם צלעות, פילה וראש כבש
File:La familia de Carlos IV, por Francisco de Goya.jpg|קרלוס הרביעי מלך ספרד ומשפחתו
קובץ:GOYA - El aquelarre (Museo Lázaro Galdiano, Madrid, 1797-98).jpg|שבת המכשפות
File:La familia del infante don Luis.jpg|משפחתו של הנסיך דון לואיס
File:Francisco de Goya - Godoy como general - Google Art Project.jpg|דיוקן של מנואל גודוי
File:El Tres de Mayo, by Francisco de Goya, from Prado thin black margin.jpg|השלושה במאי 1808, 1814
File:El dos de mayo de 1808 en Madrid.jpg|, 1814, השני במאי 1808
File:Prado - Los Desastres de la Guerra - No. 04 - Las mugeres dan valor.jpg|'נשים אמיצות'
File:Prado - Los Desastres de la Guerra - No. 05 - Y son fieras.jpg|'הן אמיצות' - נשים נלחמות נגד חיילים
File:Prado - Los Desastres de la Guerra - No. 46 - Esto es malo.jpg|alt=Soldiers in large fur hats, long coats and winter uniforms murder priests by running them through with their long bladed swords.|'זה נראה רע'
File:Prado - Los Desastres de la Guerra - No. 47 - Así sucedió.jpg|'וכך התרחש' - חיילים צרפתים בוזזים כנסייה ורוצחים כמרים
קובץ:Goya-duquesa_de_alba.jpg|הדוכסית מאלבה
File:Goya MilkMaid.jpg|החלבנית מבורדו
קובץ:Maja_desnuda_(museo_del_Prado).jpg|La maja desnuda (המאחה העירומה), 1790-1800
קובץ:Maja_vestida_(Prado).jpg|המאחה הלבושה, 1802-1805.
קובץ:Las_majas.jpg|המאחה הלבושה והמאחה העירומה, זו לצד זו במוזיאון הפראדו


## ראו גם
*הציורים השחורים
*רומנטיקה

## לקריאה נוספת
***פרנסיסקו גויה 1746-1828**, מאת: רוז-מרי הגן, הוצאת ספרי טאשן

## קישורים חיצוניים

* נח שמיר, גויה, אבי האמנות המודרנית - אקטואלי מתמיד, באתר טקסטורה
* תצוגה וירטואלית של גויה
* שינתו של ההיגיון ניתוח של תחריטי לוס קאפריצ'וס והקשרם בשפה האנגלית.
* 
* 
* 
* 
* 

*
קטגוריה:אמנים שעל שמם כוכב לכת מינורי
קטגוריה:ציירים ספרדים
קטגוריה:אראגון: אישים
קטגוריה:נוצרים רומים-קתולים ספרדים
קטגוריה:אמני הרומנטיקה
קטגוריה:לקויי שמיעה
קטגוריה:נכים ספרדים
קטגוריה:ילידי 1746
קטגוריה:נפטרים ב-1828